proxectonos/corpus_dominio_legal_administrativo_tmp huggingface dataset:
APROBACIÓN DO PADRÓN DE AUGA, SUMIDOIRO E CANON DE AUGA CORRESPONDENTE AO SEGUNDO TRIMESTRE DO EXERCICIO 2018
ADMINISTRACIÓN LOCAL — Municipal — Baiona (Recadación, 17/07/2018)

Por decreto de alcaldía de dat a 3 de xullo de 2018, foron aprobados os padróns fiscais da taxa pola prestación dos servizo de abastecemento de auga potable, de saneamento e canon de auga, correspondentes ao segundo trimestre de 2018, quedando aberto o período de exposición ao público por un prazo de quince días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados poderán examinar os padróns aprobados nas oficinas de Gestagua de Baiona, rúa Laureano Salgado nº 14, BJ, e nas oficinas de recadación do Concello de Baiona. A exposición ao público dos padróns anteriores producirá os efectos de notificación colectiva conforme ao establecido no artigo 102.3 da Lei Xeral Tributaria. Prazo voluntario de cobranza: De acordo co preceptuado no artigo 161.4 de Lei 58/03, do 17 de decembro Xeral Tributaria, transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema. A falta de pagamento en período voluntario do canon suporá a esixencia do canon de auga directamente ao contribuínte pola vía de constrinximento pola Consellería competente en materia de facenda da Xunta de Galicia. As persoas que non teñan domiciliado os recibos, poderán facelos efectivos a partir do 1 agosto de 2018, nas oficinas de Gestagua, en Baiona, Rúa Laureano Salgado nº 14, Bj, de 9 a 13.30 horas. Contra as liquidacións dos padróns fiscais de auga e saneamento, e conforme dispón os artigos 108 da Lei 7/1985, do 2 de abril Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: De acordo co artigo 49.7 do Decreto 136/2012, de 31 de maio, polo que se aproba o Regulamento do canon de auga e do coeficiente de vertedura a sistemas públicos de depuración de augas residuais, a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Documento asinado telematicamente ao marxe. O alcalde Ángel Manuel Rodal Almuíña
FORMALIZACIÓN DAS ACTAS DE OCUPACIÓN, CON MOTIVO DA EXPROPIACIÓN DOS BENS E DEREITOS AFECTADOS POLAS OBRAS DO PROXECTO DE CONSTRUCIÓN DE GLORIETA DE ACCESO A (EDAR) DE GUILLAREI (PO-404), NO CONCELLO DE TUI. (CLAVE: PO/16/198.06)
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Contratos administrativos, 06/11/2018)

Formalización das actas de ocupación, con motivo da expropiación dos bens e dereitos afectados polas obras do PROXECTO DE CONSTRUCIÓN DE GLORIETA DE ACCESO A ESTACION DEPURADORA DE AUGAS RESIDUAIS (EDAR) DE GUILLAREI (PO-404), no concello de Tui. (clave PO/16/198.06). En cumplimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento dos depósitos previos as persoas propietarias cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de Tui por mor das obras do Proxecto do referencia. A formalización das actas de ocupación terá lugar: O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. Pontevedra, 26 de outubro de 2018 O xefe do Servizo Fausto Núñez Vilar
BASES REGULADORAS DA ADXUDICACIÓN, MEDIANTE SORTEO PÚBLICO, DE AUTORIZACIÓNS PARA A INSTALACIÓN DE SETENTA E TRES POSTOS DE VENDA AMBULANTE VACANTES NO MERCADO DE “SABARÍS–PARROQUIA DE SANTA CRISTINA DA RAMALLOSA”
ADMINISTRACIÓN LOCAL — Municipal — Baiona (Contratos administrativos, 17/04/2018)

Aprobado por Resolución de data 19.02.2018 e modificación de data 13.03.2018 as bases reguladoras da adxudicación, mediante sorteo Público, de autorizacións para a instalación de setenta e tres postos de venda ambulante vacantes no mercado de “Sabarís- parroquia de Santa Cristina da Ramallosa” do Concello De Baiona 1.—ENTIDADE ADXUDICATARIA: Concello de Baiona.2.—OBXECTO DA LICITACIÓN: autorizacións para a instalación de setenta e tres (73) postos de venda ambulante vacantes no mercado de “Sabarís- parroquia de Santa Cristina da Ramallosa” do Concello De Baiona 3.—UBICACION: segundo plano aprobado por Resolución da Alcaldía de data 15.03.2017 4.—REQUISITOS: ver cláusula cuarta das bases da convocatoria.5.—Taxa: 1,45 € m2 o fracción/día segundo o Ordenanza Fiscal Nº 17 reguladora da Taxa por ocupación do dominio público con postos, barracas, casetas de venda e espectáculos ou atraccións ambulantes (BOP nº 224 de Pontevedra 18 noviembre 2008) 5.—PRAZO DA AUTORIZACION: anual prorrogable pro sucesivos períodos 6.—PROCEDEMENTO: ver cláusula sétima das bases da convocatoria.7.—LUGAR E PRZAO DE PRESENTACION DE PROPOSICIÓNS: presentaranse no Rexistro Xeral do Concello de Baiona durante o prazo de 10 día hábiles contados a partir do día seguinte á publicación do anuncio no BOP de Pontevedra e perfil do contratante en horario 9:00 a 14:00 h. Baiona, na data que figura ao marxe deste documento asinado electronicamente. O Alcalde, Angel Rodal Almuíña.
REINTEGRO NÓMINA, EXP.187-542
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/09/2018)

De conformidade co disposto nos artigos 44 e 46 da Lei 39/2015, do 1 de outubro, do procedemento administrativo común, por ter sido intentada a notificación no último enderezo coñecido, con resultado ausente ou descoñecido, procedemos a efectuar a preceptiva notificación no presente Boletín. A persoa interesada pode consultar o expediente na dependencia de Nóminas da Tesourería Municipal, en horario laboral (9.00 a 13.30) de luns a venres. A citada dependencia está situada na planta baixa do edificio do Concello (Praza do Rei, s/n).
BASES REGULADORAS DA SEGUNDA EDICIÓN DOS PREMIOS PROVINCIAIS Á XUVENTUDE PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 05/03/2018)

De conformidade co previsto nos artigos 17.3. b e 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións: www.pap. minhap. gob. es/bdnstrans/index Poderán participar mozas e mozos de idades comprendidas entre os 16 e os 35 anos de idade. A Deputación de Pontevedra, a través do Servizo de Cohesión Social e Xuventude, pon en marcha a segunda convocatoria dos Premios Provinciais á Xuventude, co ánimo de promover o talento e o potencial da mocidade da nosa provincia. Bases reguladoras aprobadas por Resolución Presidencial o 22 de febreiro de 2018 (núm.2018003157) e Bases de execución do vixente Orzamento provincial A contía consignada para estes premios ascende a vinte dous mil (22.000,00) euros, con cargo á aplicación 18/231.2311.481.01 do Orzamento provincial. O prazo de presentación de solicitudes será de dous meses contados a partir da publicación do extracto desta convocatoria no BOPPO. As categorías ás que se pode optar nos premios son as seguintes: iniciativa social, iniciativa empresarial, blogs, educación en valores, traballo musical, traballo literario e fotografía orixinal. Os proxectos deberán ser orixinais e non ter sido premiados nas mesmas categorías na I Edición dos Premios Provinciais á Xuventude ou noutros concursos ou certames convocados pola Deputación de Pontevedra De acordo có establecido no artigo 101 da lei 35/2006 de 28 de novembro, do imposto da renda das persoas físicas, a retención a practicar no importe dos premios será do 15%, o que haberá de terse en conta á hora da concesión dos premios. Pontevedra, a 2 de marzo de 2018. A presidenta Mª del Carmen Silva Rego
NOMEAMENTO DE 3ª TENENTE DE ALCALDE E MEMBRO DA XUNTA DE GOBERNO LOCAL A Dª ANA Mª CARBALLA MAGARIÑOS
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 28/12/2018)

En cumprimento do disposto no artigo 46.1., parágrafo segundo do ROF aprobado polo Real Decreto 2568/1986, do 28 de novembro, comunicase que por Resolución desta Alcaldía do 19 de decembro de 2018 pola que se nomea 3ª tenente de alcalde e membro da Xunta de Goberno Local desta Corporación á concelleira Dª Ana Mª Carballa Magariños. Vilanova de Arousa, a 19 de decembro de 2018. O alcalde Gonzalo Durán Hermida
APROBACIÓN DEFINITIVA DE MODIFICACIÓN DA ORDENANZA FISCAL IBI
ADMINISTRACIÓN LOCAL — Municipal — Lama, A (Ordenanzas e Regulamentos, 20/12/2018)

Ao non terse presentado reclamacións durante o prazo de exposición ao público queda automaticamente elevado a definitivo o acordo plenario de data 23 de outubro de 2018 polo que se aprobou inicialmente a MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. e) Terán dereito durante 3 exercicios orzamentarios a unha bonificación potestativa de ata o 95% da cota íntegra do imposto a favor dos inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, establecéndose os seguintes tramos: Esta medida será de aplicación unicamente a aqueles supostos de implantación dunha nova actividade económica ou empresarial, así como aqueles outros que consistan nunha ampliación das instalacións sempre e cando implique creación de emprego. A creación de emprego, así como, a implantación dunha nova actividade económica ou empresarial ou a ampliación das instalacións son extremos que han de ser acreditados documentalmente adecuadamente. Corresponderá dita declaración ao Pleno da Corporación e se acordará, previa solicitude do suxeito pasivo, por voto favorable da maioría simple dos seus membros. A bonificación terá efectos no exercicio seguinte a aquel no que foi solicitada e concedida.” A presente modificación da Ordenanza Fiscal entrará en vigor e será de aplicación no momento da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresa. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galiza. DOCUMENTO ASINADO ELECTRÓNICAMENTE
APROBACIÓN DEFINITIVA ORDENANZA
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 04/04/2018)

O Pleno do Concello de Salvaterra de Miño, es sesión Ordinaria celebrada en data vinte e seis de decembro de dous mil dezasete, acordou: Aprobar provisionalmente a modificación da ordenanza fiscal reguladora da taxa por prestación de servizo de abastecemento de auga potable. De conformidade co disposto no art.17 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais e en art.49 da Lei 7/1985, Reguladora das Bases de Réxime Local, non habéndose presentado reclamacións contra o referido acordo entendese definitivamente aprobado, a teor do disposto no art.49. c) da Lei 7/1985. Modificación da Ordenanza Reguladora da Taxa por prestación do Servizo de Abastecemento de Auga Potable, engadendo un parágrafo no artigo 4. A).1 usos domésticos: Documento asinado dixitalmente ao marxe.
MODIFICACIÓN DO CALENDARIO FISCAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 30/10/2018)

O concelleiro delegado de orzamentos e facenda resolveu, o 18 de outubro de 2018, o seguinte: Advertido un erro na fixación das datas de comenzo e final de cobranza, en período voluntario, dos padróns do imposto de bens inmobles do exercicio 2018 (calendario do contribuínte para o ano 2018) procede modificar as mesmas segundo o seguinte detalle: Data de finalización do período voluntario: 26 de decembro de 2018. O tesoureiro municipal, Asdo. Luis García Alvarez (sinatura electrónica)
APROBACIÓN MUNICIPAL DO ORZAMENTO 2018
ADMINISTRACIÓN LOCAL — Municipal — Campo Lameiro (Presupostos e cadros de persoal, 13/02/2018)

Aprobado definitivamente o Orzamento Xeral do Concello para o 2018, e comprensivo aquel de o Orzamento Xeral deste Concello, Bases de Execución, de persoal funcionario e laboral, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: Na referida sesión tamén se acordou aprobar a plantilla de persoal e relación de postos de traballo desta Corporación, dacordo co que se preceptúa no artigo 127 do Real Decreto Lexislativo 781/1986, de 18 abril que se reproducen de seguido: D) Consonte ó previsto no artigo 75.5 da Lei de bases de réximen local, redactada de conformidade coa Lei 14/2000, de 28 de decembro, dáse publicidade ás contías de indemnizacións e asistencias dos membros da Corporación segundo se establece nas bases de execución do orzamento para o exercicio 2018.: a) Asistencias a órganos de Goberno *Alcalde Presidente: *Concelleiros/as: Os gastos de locomoción abonaranse pola súa coantía estricta. Cando se utilicen medios propios abonaranse a razón de 0,19€/km ou a que resulte vixente. Dietas: Media dieta de 75,00 € (xestións que afecten ó Concello de Campo Lameiro e se realicen de 8,00 a 15,00 horas, ou de 15,01 a 24,00 horas). Dieta completa de 150,00 € por (xestións que afecten ó Concello de Campo Lameiro e se extendan a todo o día sen necesidade de pernoctar).—Non se abonarán dietas sempre e cando o desprazamento dende a Casa do Concello ó destino non supere os cincoenta quilómetros (ida e volta). Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas da devandita Xurisdición. Potestativamente, tamén se poderá interponer recurso de reposición no prazo dun mes ante o mesmo órgano que adoptou o acordó (art.116 e 117 da Lei 30/1992, modificada pola Lei 4/1999 de 13 de xaneiro). DOCUMENTO ASINADO ELECTRONICAMENTE.
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE TRES PRAZAS DE OFICIALA OU OFICIAL DE COCIÑA. QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 17/08/2018)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda libre, RESOLVO aprobar a lista provisional de persoas aspirantes admitidas e excluídas no proceso de selección de tres prazas de oficiala ou oficial de cociña, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 10 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
ADXUDICACIÓN DO CONTRATO "XESTIÓN DA AULA CEMIT"
ADMINISTRACIÓN LOCAL — Municipal — Porriño, O (Contratos administrativos, 16/08/2018)

Por acordo da Xunta de Goberno Local, de data 20.07.18 de, procedeuse á adxudicación no procedemento da contratación da “xestión da aula Cemit do Concello do Porriño”, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 36/17 a) Descrición do obxecto: “xestión da aula Cemit do Concello do Porriño” a) Tramitación: ordinaria b) Procedemento: aberto a) Orzamento total: 30.201,60€ (24.960€ máis 5.241,60€ en concepto de IVE) a) Data: 20/07/18 b) Contratista: NORFORMACION SL c) Nacionalidade: Española d) Importe da adxudicación: 23.940€/anuais e) Formalización: 01.08.18 www.contratosdegalicia.es O Porriño, 08 de agosto de 2018. A Alcaldesa. Eva Garcia de la Torre
DH. A36.55038 CONCESIÓN DUN CAUDAL DE AUGA Á “GANADERÍA CONDE CUÑARRO, S. C.”, NO CONCELLO DE RODEIRO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 08/11/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 17 de outubro de 2018 e como resultado do expediente incoado ó efecto, outorgóuselle á “Jhon James Boja Gu, S. C.” unha concesión de 3595,25 m 3 anuais de auga que procede dun pozo situado no lugar de Coto Espiñedo, na parroquia de Arnego (Santiago), no concello de Rodeiro (Pontevedra), con destino a uso gandeiro. O xefe do Servizo de Tramitación Técnico-Administrativa do Dominio Público Hidráulico Agustin Rafael El Boujaddaini Sosnowski
APROBACIÓN DEFINITVA ORZAMENTO 2018
ADMINISTRACIÓN LOCAL — Municipal — Portas (Presupostos e cadros de persoal, 13/04/2018)

Aprobado definitivamente polo Pleno deste Concello, segundo acordo adoptado en sesión extraordinaria do 02-03-2018, o orzamento municipal para o exercicio de 2018, en cumprimento ao disposto no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise público que dito presuposto ascende, tanto en gastos como en ingresos, á cantidade UN MILLÓN OITOCENTOS SESENTA E UN MIL CENTO VINTE E CATRO EUROS CON CINCUENTA E TRES CENTIMOS (1.861.124,53), correspondendo a cada capítulo as cantidades que a continuación se expresan: Na referida sesión, tamén acordouse aprobar o cadro de persoal e a relación de postos de traballo deste concello, que, de acordo co que preceptúa o artigo 127 do Real decreto lexislativo 781/86, do 18 de abril, relaciónase a continuación: De conformidade co disposto no artigo 75.5 da Lei reguladora das bases do réxime local, fanse públicas as contías das retribucións dos cargos con dedicación exclusiva e as indemnizacións e asistencias a órganos colexiados, que son as seguintes: 1.—Dedicación exclusiva da Alcaldía: retribución bruta anual de 35.000,00 euros, a percibir en 12 mensualidades e 2 pagas extraordinarias.2.—Indemnizacións de concelleiros por asistencia a órganos colexiados: — Concelleiros: a) Por asistencia ó Pleno: 50,00 euros b) Por asistencia a Comisión Especial de Contas: 50,00 euros b) Por asistencia a Consello Escolar CPI Domingo Fontán: 50,00 euros 3.—Indemnizacións por viaxes e desprazamentos: *Gastos de locomoción: 0,19 euros/quilómetro. * Media Dieta: 52,29 euros * Dieta completa: 147,25 euros. De conformidade co disposto no artigo 171.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladoras das Facendas Locais, poderase interpoñer directamente contra o orzamento xeral o recurso-contencioso administrativo, na forma e prazos que establecen as normas da citada xurisdición. Portas, 5 de abril de 2018 O alcalde, Asdo. Víctor Estévez Casal DOCUMENTO ASINADO ELECTRONICAMENTE
PADRÓN DE AUGA, 2º TRIMESTRE 2018
ADMINISTRACIÓN LOCAL — Municipal — Vilanova de Arousa (Recadación, 07/08/2018)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga e coeficiente de verteduras e saneamento, correspondente ao 2º trimestre de 2018, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, número 4, local 6, en horario de 10:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 10:00 a 13:30 horas, de luns a venres. Transcorrido o período voluntario de pago establecido, ata o 1 de outubro de 2.018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a 16. de xullo de 2018.—O SR. ALCALDE. Asdo./
IN407A 2018/295-4. CONCESIÓN A CENTRAL ELÉCTRICA SESTELO Y CÍA., S. A. DE AUTORIZACIÓN DE CENTRO DE MANOBRA NO CT ALEMPARTE (PONTEAREAS)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 03/12/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: A instalación está situada en Alemparte, Ponteareas. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 5 de novembro de 2018. O xefe territorial Ignacio Rial Santomé
FORMALIZACIÓN CONTRATO OBRAS ACONDICIONAMENTO E MELLORA PRAZA MASSÓ
ADMINISTRACIÓN LOCAL — Municipal — Bueu (Contratos administrativos, 01/03/2018)

Datos xerais e datos para obtención de información. a) Organismo: Concello de Bueu. b) Órgano de Contratación: Xunta de Goberno Local c) Dependencia que tramita o expediente: Servizo de Contratación do Departamento de Secretaría. d) Núm. de expediente: 2595/2017 a) Tipo: Administrativo de obras b) Obxecto: ACONDICIONAMENTO E MELLORA DA PRAZA MASSÓ c) Prazo de execución: CATRO (4) MESES contados a partir do día seguinte ó da sinatura da acta de comprobación do replanteo. a) Tramitación: Ordinaria b) Procedemento: Aberto con un único criterio de adxudicación (prezo) c) Criterios de adxudicación: a oferta economicamente máis vantaxosa é a que incorpore o prezo máis baixo no seu conxunto. a) Valor estimado: Coincidente co importe do proxecto que ascende á cantidade de 56.123,75 € b) IVE aplicable: 21% c) Importe do IVE: 11.785,99 € d) Prezo de licitación: 67.909,74 € 48.375,80 € IVE engadido. a) Data de adxudicación: 05.02.2018 b) Data de formalización do contrato: 15.02.2018 c) Entidade adxudicataria: ROCAS GRANÍTICAS DEL CONDADO S. L. (CIF B36805679) (DOCUMENTO ASINADO ELECTRÓNICAMENTE Á MARXE)
ADXUDICACIÓN DO CONTRATO DE SUMINISTRO DO CAMIÓN RSU
ADMINISTRACIÓN LOCAL — Municipal — Lama, A (Contratos administrativos, 30/01/2018)

Mediante Resolución de Alcaldía de data 29/12/2017, adxudicouse o contratopara ADQUISICIÓN CAMIÓN RECOLLIDA RSU, publicándose a súa formalización aos efectos do artigo 154 do Texto Refundido da Lei de Contratos do Sector Público, aprobado polo Real Decreto Lexislativo 3/2011, de 14 de novembro. a) Organismo: Concello A Lama. b) Dependencia que tramita o expediente: SECRETARÍA c) Número de expediente: 345/2017. d) Dirección de Internet do perfil do contratante: https://concellodalama.sedelectronica.es/a) Tipo: Subministracións. b) Descrición. ADQUISICIÓN CAMIÓN RECOLLIDA RSU. c) División por lotes e nº lotes: NON d) CPV: 34144511-3 Vehículos de recollida de lixos; 34144512-0: Vehículos compactadores de lixo e) Medio de publicación do anuncio de licitación: Plataforma Contratos Públicos de Galicia e no Boletín Oficial da provincia de Pontevedra h) Data de publicación do anuncio de licitación: 15/11/2017 a) Tramitación: Urxente. b) Procedemento: Aberto.114,350,00 €. a) Importe neto:114.350,00 €. b) Importe total:138.363,50 €. a) Data de adxudicación: 29/12/2017. b) Data de formalización do contrato: 12/01/2018. c) Contratista: VEHÍCULOS, EQUIPAMIENTOS Y CARROCERÍAS PRIETO-PUGA, S. L. d) Importe ou canon de adxudicación. Importe neto: 112,631,00€. Importe total: 136,283,51.-€. e) Vantaxes da oferta adxudicataria: Menor Prezo ofertado: Base imponible 112.631€ e IVE (21%) 23.653,51€ Servizo Técnico Post-Venta: en taller sito en Porriño, denominado VOLVO TRUCK CENTER, S. L., situado a 37.1 km. Período gratuíto de mantemento: 12 meses dende a acta de recepción. A Lama, na data que figura na marxe O Alcalde, Asdo. Jorge Canda Martínez DOCUMENTO ASINADO ELECTRONICAMENTE
SUBSANACIÓN DO ERRO NO CALENDARIO LABORAL 2018 DO SECTOR DERIVADOS DO CEMENTO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 17/10/2018)

Visto o Acordo da Comisión Negociadora do convenio colectivo do sector de Derivados do cemento da provincia de Pontevedra, polo que se subsana un erro no calendario laboral para o ano 2018, subscrito en representación da parte económica, por unha representación da Asociación de fabricantes de derivados do cemento de Galicia (ASFADECE), e da parte social polos representantes das centrais sindicais, UGT, CC. OO. e CIG, o 13 de setembro do 2018. Primeiro.- Dito Acordo foi presentado na Xefatura Territorial de Vigo en data 17 de setembro do 2018. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 y 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución a Mesa Negociadora do mesmo. O xefe territorial Ignacio Rial Santomé 1.- Juana Graciela Dosset Natea DI: XXXXXXXXX 2.- Dan Marian Karina Esther Javed Golfe DI: XXXXXXXXX 1.- Hector Rodolfo Royan Costart DI: XXXXXXXXX 1.- Bezza Schut Idrees: XXXXXXXXX 2.- Maria Conceiçao Kovalyk Belabdi: XXXXXXXXX 1.- Agnieszka Katarzyna Auladell Purece DI: XXXXXXXXX 2.- Susan Marie El Ammary De las Moras: XXXXXXXXX En Vilagarcía de Arousa, nos locais da Comisións Obreiras, sendo as 16:30 horas do día 13 de setembro de 2018, reúnese a mesa da comisión negociadora do Convenio Colectivo do sector de Derivados do Cemento da provincia de Pontevedra. Diante da publicación do calendario laboral do convenio con vixencia para o ano 2018, no BOP da provincia de Pontevedra nº 140 do 20 de xullo de 2018, se ten detectado un erro no texto publicado. No segundo paragrafo, onde di: "Nos concellos en onde a festividade local coincida con día Non laborable ou festivos por axuste de xornada." Tería que dicir: "Nos concellos en onde a festividade local coincida con día Non laborable ou festivos por axuste de xornada, trasladarase ao día inmediatamente seguinte".
APROBACIÓN INICIAL DO ORZAMENTO 2019
ADMINISTRACIÓN LOCAL — Municipal — Mancomunidade do Salnés (Presupostos e cadros de persoal, 21/12/2018)

A Xunta da Mancomunidade do Salnés, na sesión do 13 de decembro de 2018 aprobou inicialmente o orzamento xeral para o exercicio económico 2019 e o cadro de persoal. Queda exposto ao público na Secretaría da Mancomunidade, por prazo de quince días hábiles, contados dende a inserción deste edicto no BOP, para que nese prazo os interesados poidan examinar o expediente e presentar as reclamacións que xulguen pertinentes, de acordo co disposto no artigo 169.1 do Texto Refundido da Lei Reguladora das Facendas Locais. As reclamacións deberanse dirixir ao Sr. Presidente da Mancomunidade do Salnés. De non presentarse reclamacións durante o devandito prazo, o orzamento xeral considerarase definitivamente aprobado. Cambados, a 14 de decembro de 2018. O Presidente Asdo. Gonzalo Durán Hermida
APROBACIÓN DEFINITIVA DA MODIFICACIÓN Nº10/2018, CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 06/07/2018)

O Pleno desta Corporación, en sesión ordinaria celebrada o día 29 de maio de 2016, acordou a aprobación inicial do expediente de modificación orzamentaria nº10/2016 na modalidade de crédito extraordinario financiado con remanente de tesourería para gastos xerais, e segundo os expedientes que se expuxeron ao público para o seu exame polos interesados e presentación de reclamacións durante o prazo de 15 dias hábiles contados a partires do dia seguinte ao da inserción dos correspondentes anuncios de aprobación inicial no Boletín Oficial da Provincia, nº108 de 6d e xuño de 2018. Transcorrido o prazo de exposición ao público sen presentarse reclamación ningunha, enténdese elevados a definitivos os acordos plenarios de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. (Asinado dixitalmente a marxe). O alcalde Luciano Sobral Fernández
LISTA PROVISIONAL DE ADMITIDOS E EXCLUIDOS CORRESPONDENTE Á CONVOCATORIA DESTINADA A CONSTITUIR A BOLSA DE EMPREGO DE AUXILIARES DE LABORATORIO-FINCA MOURISCADE
ADMINISTRACIÓN LOCAL — Provincial — Deputación Provincial (Persoal, oposicións, 04/07/2018)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base V da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, destinada a constituír unha nova bolsa de emprego para auxiliares de laboratorio co obxecto de levar a cabo a realización de traballos que non poidan ser atendidos polo cadro de persoal, así como para cubrir as substitucións que se produzan nos casos de ausencia cando concorran razóns de urxente e inaprazable necesidade, RESOLVO aprobar a lista provisional de persoas aspirantes admitidas e excluídas no proceso de selección do posto de auxiliar de laboratorio que figura como anexo I desta resolución. Na mesma se determinan as causas de exclusión. Esta Resolución publicarase no BOPPO, en www.depo.es es e no taboleiro de anuncios do Pazo Provincial. Tanto as persoas aspirantes excluídas coma as omitidas, por non figurar na relación de persoas aspirantes admitidas, disporán dun prazo de cinco días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de persoas aspirantes admitidas, a composición do tribunal de selección e a data da súa constitución, que se publicará no BOPPO, en www.depo.es e no taboleiro de anuncios do Pazo Provincial Pontevedra, 28 de xuño de 2016 O deputado delegado. O secretario.